text: АЙСБЕРГ 127 КРАТКИ НОВИНИ | obshtestvo.net
  АЙСБЕРГ 127 КРАТКИ НОВИНИ
  "НЕ ОБИЧАМ ВОЙНАТА"
  Продължава прощалната обиколка на американския президент Джордж Буш в Европа. Доколкото световната общественост познава характера и остротата на мисълта на президента и този път не мина без изцепки. В словенскта столица Любляна световният лидер забрави, че Европа е Старият континент и няма нужда от наставления и за да се измеша в европейската политика призова Турция да бъде приета в ЕС. Да я приеме в САЩ, както Пуерто Рико. Като за капак мъдрия управния изстреля култовото "Не обичам войната!".
  На 80-годишна възраст почина един от най-големите ни писатели-фантасти Любен Дилов. Той е автор на над 35 книги, издавани по целия свят и продадени в над 3-милионен тираж. За мнозина Дилов остава основоположникът на българската фантастика. Дебютира още като студент с разкази във вестник "Народна младеж". Най-популярните му книги са "Атомният човек", "Тежестта на скафандъра", "Пътят на Икар". Любен Дилов e роден през 1927 година в Червен бряг. Завършва Софийския университет със специалност "Български език и литература". Носител е на множество български и международни награди. Самият той беше създател на наградите "Гравитон", присъждани за "добро въображение и доброта на въображението".
  Открита битка се поведе между президент и премиер година преди края на мандата. Първанов обвини Станишев, че си слага свои хора по бордовете, а говори срещу корупцията. Кметът Паскалев се обади от Благоевград, че Първанов забравя къде са неговите хора. А те наистина са на не едно и две места. Р5 (силно негов човек изгърмя), Калфин е външен министър, а Борис Велчев е главен прокурор. Странно в цялата работа се намеси и името на Бойко Борисов, който мнозина определята като бъдещията официален ортак на Първанов и доминирано от него БСП. Ще видим!
  4 КОЛЕЛА У НАС
  Новите автомобили продадени у нас в първите 6 месеца на 2008 са 23 259 на брой, съобщи Асоциацията на вносителите на автомобили в България. Ръстът е 18 % спрямо миналата година. Най-продаваният автомобил в България през разглеждания период е "Опел", 12,17% от общите продажби отиват при тази марка, или 2 830 броя. Конкуренция на германската кола прави само японската "Тойота", формираща 10,08% от продажбите през петмесечието.В луксозния клас са продадени 366 нови "Ауди", 414 BMW, 19 Кадилак-а, 4 "Хъмър", 523 Мерцедес-а.
  Изненадана съм от факта, че сега няма много чужди туристи в курортите, зачви вчера шефката на Агенцията по туризъм Анелия Крушкова по време на форум за СПА и уелнес туризма в курорта Албена. Според нея положението с летовниците било рехаво, а не било налице типичното за летния сезон оживление и стълпотворение. Туристическата шефка е на мнение, че българите вече избягват големите курорти и ходели в малките семейни хотели и СПА центрове във вътрешността на страната. "Въпросът е защо чужденците избягват морските ни курорти?" запита Крушкова. E кой нормален човек ходи на почивка в бетонен кенеф?!
  Разярена тълпа изгори 11 души, обвинени в магьосничество в район в Западна Кения, съобщи Ройтерс. От тях осем са били жени, а трима мъже. Къщите, в които са живеели, били изгорени като факли. Почти всички жертви били възрастни кенийци между 70 и 90 години, като само един е приблизително на 40 години. До "наказанието" се е стигнало, след като във вторник вечерта разярената тълпа е обикаляла от къща на къща в района, като приготвила предварително списък със заподозрени "магьосници". Християнството и ислямът съществуват рамо до рамо в Кения. Местните хора вярват и в двете религии, но съжителстват мирно помежду си. Въпреки това обаче е разпространено подозрението, че в Западна Кения има традиции знахари и лечители да лекуват чрез вяра. През 1993 г. осем възрастни кенийци бяха обвинени в магьоснитество. Наказанието беше изгаряне в техните колиби пред разярена тълпа.
  Зам. външният министър Милен Керемедчиев прескочи във вторник инкогнито до Москва и 3 часа се реди за виза пред консулството ни там.
  Характерът на мисията беше секретен, за да може да обори твърденията на московските туроператори, че сезонът у нас ще пропадне заради бавно издаване на визи. "Взех нощен полет, в 5,20 ч сутринта кацнах на "Шереметиево", в 6,00 ч бях пред посолството и се записах трети в списъка на чакащите", разказва Керемедчиев пред "Труд". "Убедих се, че нито се събират по 2000 души, нито че висят от 4 ч. До 9,00 ч, когато отвори консулството, бяхме около 50 – нормално за страна като Русия", допълни той. В същото време пред японското посолство имало поне 100 души, а никой не се оплаквал, че ще се срине сезонът.
  "Три часа стоях на опашката, говорех си дружески с чакащите, в един момент обаче разбраха кой съм – все пак имам характерен акцент, а пък знам всичко по процедурите, голяма веселба настана", описа преживяванията си зам.-министърът. Органите на реда все пак пратили две коли с милиционери, за да пазят за всеки случай дипломата ни от евентуални посегателства.
  За визитата на Керемедчиев предварително знаели само шефът му Ивайло Калфин и посланикът ни в Москва Пламен Грозданов. Но консулските служители си дошли навреме на работа и действали много организирано.
  "Иначе руснаците щяха да кажат, че сме подстригали всички, облекли сме им абитуриенските костюми, разгонили сме опашката и имитираме перфектност", обясни Керемедчиев. Той оставил на консулския отдел указания за някои дребни организационни подобрения – по – голямо информационно табло и повече телефонни линии за записване на кандидатстващи за визи.
  Срещата му с московските туроператори остава за 10 юли, когато пак ще бъде в Москва, но официално, и няма да се птитеснява, че ще му гръмне прикритието. (от в. труд)
  АЙСБЕРГ 126 КРАТКИ НОВИНИ
  Short URL: http://obshtestvo.net/?p=1170
  Posted by Общество. Нет on юни 12 2008. Filed under Айсберг. You can follow any responses to this entry through the RSS 2.0. You can leave a response or trackback to this entry